Document ID: 32003R1665

Komisijas Regula (EK) Nr. 1665/2003
(2003. gada 22. septembris),
ar ko papildina Regulas (EK) Nr. 2400/96 pielikumu ("Clementine del Golfo di Taranto", "Mela Val di Non" un "Clementinas de las Tierras del Ebro" vai "Clementines de les Terres de l’Ebre")
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību [1], kurā jaunākie grozījumi izdarīti ar Komisijas Regulu (EK) Nr. 692/2003 [2], un jo īpaši tās 6. panta 3. un 4. punktu,
tā kā:
(1) Saskaņā ar Regulas (EEK) Nr. 2081/92 5. pantu Itālija ir nosūtījusi Komisijai pieteikumu, lai nosaukumu "Clementine del Golfo di Taranto" reģistrētu kā ģeogrāfiskās izcelsmes norādi un lai nosaukumu "Mela Val di Non" reģistrētu kā cilmes vietas nosaukumu, un Spānija ir nosūtījusi Komisijai pieteikumu, lai nosaukumu "Clementinas de las Tierras del Ebro" vai "Clementines de les Terres de l’Ebre" reģistrētu kā ģeogrāfiskās izcelsmes norādi.
(2) Saskaņā ar minētās Regulas 6. panta 1. punktu ir konstatēts, ka pieteikumi ir atbilstoši minētajai regulai un jo īpaši, ka tajos ir iekļauti visi 4. pantā paredzētie dati.
(3) Komisija pēc šīs regulas pielikumā uzskaitīto nosaukumu publicēšanas Eiropas Savienības Oficiālajā Vēstnesī [3] nav saņēmusi iebildumus Regulas (EEK) Nr. 2081/92 7. panta nozīmē.
(4) Nosaukumi tāpēc ir ierakstāmi "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā" un aizsargājami Kopienā kā aizsargāti cilmes vietu nosaukumi vai aizsargātas ģeogrāfiskās izcelsmes norādes.
(5) Ar šīs regulas pielikumu papildina pielikumu Komisijas Regulai (EK) Nr. 2400/96 [4], kurā jaunākie grozījumi izdarīti ar Regulu (EK) Nr. 1491/2003 [5],
IR PIEŅĒMUSI ŠO REGULU.
1. pants
Šīs regulas pielikumā uzskaitītos nosaukumus iekļauj Regulas (EK) Nr. 2400/96 pielikumā un ieraksta kā aizsargātus cilmes vietu nosaukumus (ACN) vai aizsargātas ģeogrāfiskās izcelsmes norādes (AĢN) "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā", kas paredzēts Regulas (EEK) Nr. 2081/92 6. panta 3. punktā.
2. pants
Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 22. septembrī

Labels: 3
18
17